open-index/open-wikipedia-markdown huggingface dataset:
Դոն Շոլանդեր

**Դոն Շոլանդեր** (, ), ամերիկացի լողորդ, օլիմպիական հնգակի չեմպիոն, Պանաամերիկյան խաղերի բազմակի չեմպիոն, ԱՄՆ-ի բազմակի չեմպիոն։

## Կենսագրություն
Դոնալդ Շոլանդերը ծնվել է Շառլոթում՝ Հյուսիսային Կարոլինայում։ Իր հորեղբոր շնորհիվ սկսեց զբաղվել լողով, ով քաղաքում ղեկավարում էր մասնավոր լողի դպրոցը։ Ավելի ուշ, ընտանիքով տեղափոխվելով Լեյք Օսվեգո (Օրեգոն) քաղաք, Դոնալդը ընդունվեց տեղի դպրոց, որտեղ շարունակեց զբաղվել լողով՝ իր տարիքային խմբի մրցույթներում անընդհատ հաղթելով։

1962 թվականին արդեն դեռահաս Շոլանդերը տեղափոխվեց Սանտա-Կլարա (Կալիֆոռնիա), որտեղ շարունակեց լողի դասընթացները տեղի լողի ակումբում։    
1962 թվականին 16 տարեկան հասակում դարձավ ԱՄՆ չեմպիոն՝ հաղթելով տարբեր հեռավորություններով ազատ ոճի երեք լողի մրցաշար՝ այդ կերպ ընդգրկվելով ԱՄՆ-ի հավաքականում կայանալիք օլիմպիական խաղերին։ 1964 թվականին Տոկիոյի խաղերի ժամանակ մարզիկը հաղթեց քառակի օլիմպիական խաղերում 100 և 400 մետր ազատ ոճի լողի մրցաշարում, ինչպես նաև 100 և 200 մետր հեռավորությամբ 2 հաղթական լողի մրցաշար՝ այդ կերպ դառնալով աշխարհի քառակի օլիմպիական չեմպիոն և եռակի ռեկորդակիր։

Շուտով Դոնալդ Շոլանդերը ընդունվում է Եյլի համալսարան, որտեղ, ուսում ստանալով, դառնում է «Գանգ և Ոսկորներ» ուսանողական խորհրդի անդամ, որտեղ հենց այդ ժամանակ զուգահեռ տեղի էր ունենում ԱՄՆ-ի ապագա նախագահ Ջորջ Բուշի ընտրությունը։ Շարունակելով լողով զբաղվել՝ Մեխիկոյի օլիմպիական խաղերի համար անդամագրվում է ԱՄՆ-ի հավաքականում, որտեղից վերադառնում է արդեն որպես հնգակի օլիմպիական չեմպիոն, որտեղ հավաքականի թիմով հաղթում է 4 անգամ 200 մետր լողի մրցաշարը։ Խաղերի եզրափակումից հետո հեռանում է մեծ սպորտից։

1965 թվականին 19 տարեկան հասակում ընդգրկվում է Լողի միջազգային կազմակերպության կազմի մեջ։ 1983 թվականին առաջիններից մեկն էր, ով ընդգրկվեց ԱՄՆ-ի Օլիմպիական կազմակերպությունում։ 1971 թվականին հրատարակեց  «» (ISBN 0720705428) գիրքը, որը նվիրված էր օլիմպիական խաղերի ընթացքում լողի մարզաձևին։

Ներկայումս ապրում է Լեյք Օսվեգո քաղաքում, ամուսնացած է, ունի 3 երեխա, աշխատում է անշարժ գույքի ոլորտում։

## Հետաքրքիր փաստեր
1965 թվականի մարտի 25-ին Մոնղոլիայի փոստը թողարկեց փոստային նամականիշերի շարք (№ 520—527 + № 120 փոստային դաշինք)։ 528 համարի նամականիշի վրա պատկերված է Դոնալդ Շոլանդերը։

## Ծանոթագրություններ

## Արտաքին հղումներ
* 
* Լողի փառքի միջազգային դահլիճում Դոն Շոլանդերի մասին հոդված

Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Կատեգորիա:Եյլի համալսարանի շրջանավարտներ
Ջոյ Լենսինգ

**Ջոյ Լենսինգ** (), **Ջոյս Ռենե Բրաուն** (, ), ամերիկյան դերասանուհի, ֆոտոմոդել և երգչուհի։

## Կենսագրություն և կարիերա
### Վաղ տարիներ
Ծնվել է 1928 թվականի ապրիլի 6-ին Սոլթ Լեյք Սիթիում (Յուտա, ԱՄՆ) կոշիկի վաճառող *Ջեք Գլեն Բրաունի* և տնային տնտեսուհի *Գրեյս Շուպե Բրաունի* ընտանիքում։
ձախից|մինի|279x279փքս

### Կարիերա
Նա սկսել է նորաձևության մոդելի կարիերան պատանեկության տարիներին։ 14 տարեկանում պայմանագիր է կնքել MGM-ի հետ։ Որոշ ժամանակ հայտնի էր Ջոյս Ուոսսմանսդորֆ անունով, որը նրա խորթ հոր ազգանունն էր։

Նա կինոյում նկարահանվել է 1940-ականների վերջին։ Ընդհանուր առմամբ, ֆիլմերում և հեռուստասերիալներում խաղացել է մոտ 70 դեր։

1960-ականների սկզբին նա սկսեց մենակատարի կարիերան։

Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

### Անձնական կյանք
1950 թվականի մարտ-նոյեմբեր ամիսներին Ջոին ամուսնացել է Ջերոմ Սաֆրոնի հետ։ Նրանց ամուսնությունը չեղյալ է հայտարարվել։

1951-1953 թվականներին Ջոյին ամուսնացած է եղել դերասանի հետ։

1960 թ. օգոստոսի 5-ից մինչև իր մահը, Ջոյն ամուսնացած է եղել Սթեն Թոդի հետ։

### Հիվանդություն և մահ
44-ամյա Ջոյի Լենսինգը կրծքագեղձի քաղցկեղից մահացել է 1972 թվականի օգոստոսի 7-ին Սանտա Մոնիկայի Սուրբ Հովհաննեսի հիվանդանոցում (Կալիֆոռնիայի նահանգ, ԱՄՆ)։ Դերասանուհին բուժման նպատակով հիվանդանոց էր տեղափոխվել 1972 թվականին։ Կինը պետք է վիրահատության ենթարկվեր ուռուցքի հեռացման համար, սակայն հիվանդությունը ավելի վաղ էր հաղթել։

## Ծանոթագրություններ

## Արտաքին հղումներ

Ջոի Լենսինգը КиноПоиск կայքում

Ջոի Լենսինգը КиноТеатр կայքում

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Կատեգորիա:Կոտրված ֆայլի հղումով էջեր
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Ավստրալական ջրցուլ

**Ավստրալիական ջրցուլ** (), թռչունի տեսակ տառեղների ընտանիքից։

## Տարածում
Տարածվում են Ավստրալիայում, Նոր Զելանդիայում, Թասմանիայում, Նոր Կալեդոնիայում և Ուվեայում։

## Նկարագրություն
Երկարությունը 65-75 սմ է։ Արուն ավելի խոշոր է մարիից։

## Կենսաբանություն
Թռչուններն ունեն գաղտնի, մասամբ գիշերային արտաքին։ Սնվում են ջրային արարածներով` դոդոշներով, օձաձկներով, քաղցրահամ ջրային խեցգետիններով։ Թռչունները իրենց բները կառուցում են հողի վրա։

Թռչունները ունեն բնորոշ ճիչ, որը ավելի հաճախ է լսվում, քան նրանք երևում են։

## Պատկերասրահ

File:Australasian Bittern (cropped).jpg
File:Botaurus poiciloptilus (AM LB8847) (cropped).jpg
File:Bitterngould.jpg|
File:Australasian Bittern (Botaurus poiciloptilus) in the grass.jpg
File:WRMbittern.jpg


## Ծանոթագրություններ

## Արտաքին հղումներ
* Radio New Zealand *Our Changing World* programme "Booming Bitterns", 3 February 2016
* Australasian bitterns discussed on Radio NZ *Critter of the Week*, 4 Dec 2015

Կատեգորիա:Վտանգված տեսակներ
Կատեգորիա:Կենդանիներ այբբենական կարգով
Slic3r

**Slic3r** ( — շերտազտիչ), անվճար եռաչափ շերտավորման գործիք եռաչափ տպիչների համար։ Այն ստանում է G-code եռաչափ մոդելավորման ֆայլերից (STL կամ OBJ): 
Ավարտելուց հետո եռաչափ մոդելի համապատասխան G-code-ն ուղարկվում է եռաչափ տպիչին՝ ֆիզիկական օբյեկտի արտադրման համար։ 2013 թվականի դրությամբ "Make:" ամսագրի փորձարկած եռաչափ տպիչների մոտ կեսը կարողանում էին աշխատել Slic3r գործիքով։

Prusa ընկերությունը մշակել է PrusaSlicer շարքը՝ իր եռաչափ տպիչների համար։

## Ծանոթագրություններ

## Արտաքին հղումներ
* 
* Slic3r-ի Github-յան շտեմարան
* Slic3r-ի տեղապահների փոփոխականներ 

Կատեգորիա:Ազատ ծրագրային ապահովում
Կատեգորիա:Եռաչափ տպագրություն
Կատեգորիա:Ծրագրային ապահովում այբբենական կարգով
Սպիտակագլուխ բադիկ

**Սպիտակագլուխ բադիկ** () բադերի ընտանիքի ջրլող թռչուն։

Սպիտակագլուխ բադիկի՝ բադերի ընտանիքի մեծ ջրային թռչունի հայրենիքը Հնդկաստանն և Հարավարևելյան Ասիան է, և  ներկայումս գտնվում է ոչնչացման վտանգի տակ։

## Բնութագիր
Փետուրների մեծ մասը մուգ շագանակագույն է, պարանոցից գլուխը և գլխի վերին մասը սպիտակ են, ինչը էգ թռչունների մոտ ավելի արտահայտված է, քան արուների մոտ, թևերի եզրին երկայնքով նկատվում են սպիտակ շերտեր։ Թևերի սպիտակ փետուրները տեսանելի են միայն թռիչքի ժամանակ։ Տարեց թռչունի մարմնի երկարությունը 66–81 սմ է։

## Կենցաղ և ապրելակերպ
Սպիտակագլուխ բադիկները տարածված են անտառային տարածքներում, գետերի և այլ ջրային տարածքների մերձակայքում։ Տեսակների ներկայացուցիչները ապրում են միայնակ և զույգերով, ակտիվ են հիմնականում լուսաբացին և երեկոյան։ Գետնին պատրաստված բնի մեջ դնում են մինչև 16 ձու, որից մոտ 33 օր անց դուրս են գալիս ճուտեր։

Սնունդը բաղկացած է բույսերից և փոքր կենդանիներից՝ ձուկ, օձեր, սարդեր և միջատներ, որոնք հավաքում են ջրի մակերևույթից։

## Պահպանություն
Շրջակա միջավայրի փոփոխությունների պատճառով (Հարավարևելյան Ասիայի անտառային տարածքների կրճատում), թիվը նվազում է (2002 թվականին այն գնահատվում էր 800 տեսակի (200-ը՝ Լաոսում, Թաիլանդում, Վիետնամում և Կամբոջայում, 150-ը՝ Ինդոնեզիայում և 450-ը՝ Հնդկաստանում)։

Բնության պահպանության միջազգային միությունը (ԲՊՄՄ) այս տեսակը ներառել է հատուկ պահպանության մեջ՝ որպես վտանգված տեսակ։

## Պատկերասրահ

Պատկեր:Anseriformes - Cairina moschata - 3.jpg
Պատկեր:Malaienente Cairina scutulata 0505053.jpg
Պատկեր:Anseriformes - Asarcornis scutulata - 2.jpg
Պատկեր:Anseriformes - Asarcornis scutulata - 1.jpg
Պատկեր:Anseriformes - Cairina moschata - 2.jpg
Պատկեր:White-winged Duck (Asarcornis scutulata), Nameri NP, Assam.jpg
Պատկեր:White-winged Wood Duck (Cairina scutulata) RWD6.jpg
Պատկեր:White-winged Duck (crop).jpg
Պատկեր:White-winged wood duck.jpg
Պատկեր:Anseriformes - Cairina moschata - 1.jpg


## Ծանոթագրություններ

## Հղումներ
Фотографии Белоголовых уток на flickr.com

Կատեգորիա:Թռչուններ այբբենական կարգով
Կատեգորիա:Սագանմաններ
Զաբիդ

**Զաբիդ** (հայտնի է նաև որպես Զեբիդ), հինավուրց քաղաք  Եմենում, որի բնակչության թիվը կազմում 52 590։ Զաբիդն կոչվել է քաղաքից հարավ գտնվող վադիի անունով։ Գտնվում է Հոդեյդա մուհաֆազայում։

819-820 թվականներից մինչև 1017-1018 թվականները քաղաքը եղել է Զիյադյանների պետության, իսկ 1021-1022 թվականներից մինչև 1158-1159 թվականները՝ Նաջահյանների պետության մայրաքաղաքը։

Մահիդյանների արքայատոհմի հիմնադիր Ալի իբն ալ-Մահդին եկել է Թահիմայի շրջանից, որտեղ վարել է ճգնավոր ապրելակերպ, մինչև իրեն հռչակել է ուղղահավատ խալիֆ Ալի իբն Աբի Տալիբի ուղղակի ժառանգ և իսլամական մարգարե։ Մոտ 1150 թվականին Ալի իբն ալ-Մահդին, առաջնորդելով իր յամախոհներին, որոնց նա անվանում էր անսարներ («աջակիցներ») և մուհաջիրներ  («ներգաղթյալներ»), ապստամբություն է բարձրացրել Նաջահիյաների  թուլացող պետության դեմ և սկսել է գրավել նրանց ամրոցներն ու բնակավայրերը։ 1159 թվականին Մահդյանները գրավել են Զաբիդը։ Աբդ ալ-Նաբիի օրոք Մահդիդի պետությունը տարածվել է ողջ Արևմտյան Եմենում, իսկ 1172 թվականին Աբդ ալ-Նաբին մոտեցել է Ադենին, որը գտնվում էր Զուրայանների դինաստիայի տիրապետության տակ, սակայն չի կարողացել գրավել այն՝ պարտություն կրելով Զուրայանների և Համդանիդով]] միասնական ուժերից։ Շուտով՝ օգտվելով ներքին բախումներից, Եմեն է ներխուժել Այյուբյան բանակը սուլթանի եղբոր՝ Սալահ ադ-Դին Շամս ադ դին Թուրան շահի գլխավորությամբ։ 1174 թվականի մայիսին՝ երկօրյա գրոհից հետո, Թուրան Շահը գրավել է Զաբիդը։ Աբդ ալ-Նաբին և նրա երկու եղբայրները գերեվարվել են և ինն ամիս անց մահապատժի ենթարկվել Ադենում։

Արդեն XIII-XV դարերի ընթացքում Զաբիդը եղել է Եմենի մայրաքաղաքը։ Քաղաքում գործել է հայտնի համալսարան, որը եղել է իսլամական գիտության կենտրոն։

1993 թվականին քաղաքը գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում, իսկ 2000 թվականին ընդգրկվել է «կարմիր ցուցակում»։

## Ծանոթագրություններ

## Գրականություն
* Густерин П. В. Йеменская Республика и её города. М.: Международные отношения, 2006.
* Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4

## Արտաքին հղումներ
* Beschrijving bij UNESCO

Կատեգորիա:Եմենի քաղաքներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Եմենում
Իլուլիսատ Իսֆյորդ

**Իլուլիսատ Իսֆյորդ** (, ), ֆյորդ Գրենլանդիայի Քաասուիտսուպ կոմունայում։ Հյուսիսային Ամերիկայի միակ ֆյորդը, որը ներառված է ՅՈՒՆԵՍԿՕ-ի Համաշխարհային ժառանգության օբյեկտների ցանկում (2004 թվական)։

## Նկարագրություն
Ֆյորդը Դիսկո ծովածոցի մի մասն է, որն իր հերթին գտնվում է Բաֆֆինի ծովում։ Նրա երկարությունը 40 կմ է, լայնությունը՝ 5-10 կմ, ընդգրկում է 402,4 կմ² տարածք։ Ֆյորդն ավարտվում է Գրենլանդիայի սառցե վահանի սահմաններից մոտ 40 կմ հեռավորության վրա։ Ֆյորդի հյուսիսարևմտյան մասում գտնվում է Գրենլանդիայի երրորդ խոշոր քաղաքը` Իլուլիսատը, որը համարվում է «Գրենլանդիայի զբոսաշրջային մայրաքաղաք»։ Ֆյորդն ավարտվում է Յակոբսհավնի սառցադաշտով, որը մոլորակի հյուսիսային կիսագնդի ամենաակտիվ սառցադաշտն է։ Դրա տարածքը 110,000 կմ² է, սառույցի հաստությունը՝ մոտ 2 կմ, այնտեղ ձևավորվում են  Գրենլանդիայի բոլոր այսբերգների մոտ 10 %-ը՝ տարեկան 35 կմ³-ից ավելի սառույց թափելով ֆյորդի մեջ։ Սառույցի որոշ կտորներ ունեն ավելի քան մեկ կիլոմետր տրամագիծ, այդ պատճառով դրանք չեն կարող լողալ և անշարժանում են ֆյորդի մասում՝ չհալվելով տարիներ շարունակ։ Այդպիսով Իլուլիսատ ֆյորդը գրեթե ամբողջությամբ ծածկված է սառույցով, ինչն արտացոլված է նրա անվան մեջ․  թարգմանաբար նշանակում է *Սառցե ֆյորդ*։ Սառցադաշտից պոկված սառցակտորի՝ ֆյորդի 40 կմ երկարությունը հաղթահարելու և Դիսկո ծովածոց դուրս գալու համար պահանջվում է 12-15 ամիս։ Դրանից հետո  այդ սառցաբեկորները շարունակում են շարժվել դեպի հարավ՝ հասնելով հյուսիսային լայնության 45-րդ և նույնիսկ 40-րդ զուգահեռականներին։

Ֆյորդը հարուստ է ձկներով, մասնավորապես այնտեղ որսում են զգալի քանակությամբ վահանակաձկներ ու ծովախեցգետին։

2012 թվականին Իլուլիսատ Իսֆյորդը ցուցադրվել է ամերիկյան «Հետապնդելով սառույցը» () վավերագրական ֆիլմում։

## Ծանոթագրություններ

## Գրականություն

* *Найя Миккельсен, Торстен Ингерслев.* «Nomination of the Ilulissat Icefjord» **(2002)**, изд. Geological Survey of Denmark and Greenland, ISBN 87-7871-106-1
* *Оле Беннике, Найя Миккельсен, Грег Мак-Коллам, Хенрик Клинге Педерсен и Анкер Вейдик.* «Ilulissat Icefjord: A World Heritage Site» **(2004)**, изд. Geological Survey of Denmark and Greenland, ISBN 87-7871-136-3

## Արտաքին հղումներ

* Ilulissat Isfjord — Et Verdensarvsområde 
* Welcome to Ilulissat Icefjord  

Կատեգորիա:Գրենլանդիայի ֆյորդեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Դանիայում
Կատեգորիա:Հյուսիսային սառուցյալ օվկիանոսի ծոցեր
Կատեգորիա:Համաշխարհային ժառանգություն Գրենլանդիայում
Պտղոմեոս XIV

**Պտղոմեոս XIV** () կամ **Պտղոմեոս XIV Թեոս Ֆիլոպատոր II**, Եգիպտոսի փարավոն, որն ապրել է մ․թ․ա․ 60/59-44 թվականներին և Եգիպտոսը կառավարել մ․թ․ա․ 47-44 թվականներին։ Նա Պտղոմեոս XII Աուլետեսի որդին է և Պտղոմեոսյան հարստության ներկայացուցիչներից մեկը։

## Կենսագրություն
Ավագ եղբոր՝ Պտղոմեոս XIII-ի մահից հետո՝ մ․թ․ա․ 47 թվականի հունվարի 13-ին, ըստ վերջինիս կտակի՝ Պտղոմեոս XIV-ը հռչակվել է Եգիպտոսի փարավոն և համակառավարիչ՝ իր ավագ քրոջ՝ Կլեոպատրայի հետ համատեղ։ Նա մոտ 12 տարեկան էր, երբ ժառանգեց Եգիպտոսի գահը։ Նա և իր ավագ քույրը՝ Կլեոպատրան, ամուսնացել են, սակայն Կլեոպատրան շարունակել է սիրային հարաբերությունների մեջ մնալ Հռոմի դիկտատոր Հուլիոս Կեսարի հետ։ Համարվում է, որ Պտղոմեոսը կառավարել է միայն ձևական, քանի որ դա էին ենթադրում եգիպտական սովորույթները, սակայն իրական իշխանությունը կենտրոնացված է եղել իր քույր Կլեոպատրայի ձեռքում։

Մ․թ․ա․ 44 թվականի մարտի 15-ին մի շարք դավադիրների կողմից, որոնց թվում ամենանշանավորն էին Մարկոս Յունիոս Բրուտոսը և Գայոս Կասսիոս Լոնգինուսը, Հռոմում սպանվել է Կեսարը։ Շուտով սպանվում է նաև Պտղոմեոսը։ Նրա կենդանության մասին վերջին հիշատակությունը վերաբերվում է մ․թ․ա․ 44 թվականի հուլիսի 26-ին։ Ենթադրվում, սակայն դեռևս անորոշ է մնում այն կարծիքը, որ Կլեոպատրան իր եղբորը թունավորել է ընձախոտով։ Դրանից հետո իր որդուն՝ Պտղոմեոս XV Կեսարիոնին, Կլեոպատրան մ․թ․ա․ 44 թվականի սեպտեմբերի 2-ին դարձնում է Եգիպտոսի փարավոն և համակառավարիչ։

## Տոհմածառ

## Ծանոթագրություններ

## Արտաքին հղումներ
* Ptolemy XIV Theos Philopator II entry in historical sourcebook by Mahlon H. Smith

Կատեգորիա:Եգիպտոսի թագավորներ
Կատեգորիա:Կլեոպատրայի ամուսիններ
Կատեգորիա:Մ.թ.ա. 44 մահեր
Կատեգորիա:Մ․թ․ա․ 1-ին դարի ծնունդներ
Կատեգորիա:Մ․թ․ա․ 59 ծնունդներ
Կատեգորիա:Մ․թ․ա․ 60 ծնունդներ
Կատեգորիա:Պտղոմեոսների դինաստիա
Կատեգորիա:Սպանված միապետներ
Կատեգորիա:Փարավոններ
Էյվա (ֆիլմ)

«**Էյվա**» (, ի սկզբանե օգտագործվել է «**Եվա**» () տարբերակը), սպասվելիք ամերիկյան թրիլեր մարտաֆիլմ, որի ռեժիսորը Թեյթ Թեյլորն է, իսկ սցենարի հեղինակը՝ Մեթյու Նյուտոնը։ Ֆիլմի գլխավոր դերերում են Ջեսիկա Չեսթեյնը, Ջոն Մալկովիչը, Common-ը, Ջինա Դեյվիսը, Քոլին Ֆարելը, Յոան Գրաֆադը և Ջոան Չենը։

## Սյուժե
Էյվան անողորմ մարդասպան է, որն աշխատում է գաղտնի գործողությունների կազմակերպության հետ և միայնակ կատարում է իր ղեկավարության ամենաբարդ խնդիրները։ Հանկարծ, երբ հերթական հատուկ գործողությունը դուրս է գալիս վերահսկողությունից, Էյվան որոշում է դուրս գալ խաղից, և գաղտնի ծառայության ազդեցիկ ղեկավարներից մեկը նրա վրա որս է բացում։

## Դերասանական կազմ
* Ջեսիկա Չեսթեյն՝ Էյվա
* Քոլին Ֆարել՝ Սայմոն
* Ջինա Դեյվիս՝ Էյվայի մայր
* Common՝ Մայքլ, Էյվանին նախկին փեսացու
* Ջոն Մալկովիչ՝ Դյուք
* Քրիստոֆեր Դոմիգ՝ Գյունտեր
* Ջոան Չեն
* Դիանա Սիլվերս
* Ջես Վեյքսլեր՝ Ջուդի, Էյվայի քույր
* Յոան Գրաֆադ՝ Փիթեր Համիլթոն
* Ջո Սոբալո կրտսեր՝ Ալեխանդրո

## Արտադրություն
2018 օգոստոսին հայտարարվել է, որ Թեյթ Թեյլորը վարձվել է «Եվա» () ֆիլմը նկարահանելու համար՝ փոխարինելով Մեթյու Նյուտոնին։ 2018 թվականի օգոստոսին Քոլին Ֆարելը, Common-ը և Ջոն Մալկովիչը միացել են ֆիլմի դերասանական կազմին։ 2018 թվականի հոկտեմբերին միացել են նաև Քրիստոֆեր Դոմիգը, Դիանա Սիլվերսը,  Ջինա Դեյվիսը, Ջոան Չենը և Ջես Վեյքսլերը.։ 2019 թվականի նոյեմբերին հայտարարվել է, որ ֆիլմը վերանվանվել է «Էյվա»-յի վրա։

### Նկարահանումներ
Նկարահանման շրջանը սկսվել է 2018 թվականի սեպտեմբերին 24-ին Բոստոնում։

## Թողարկում
«Էյվա» ֆիլմի պրեմիերան նախատեսվում է 2020 թվականի սեպտեմբերի 25-ին Vertical Entertainment-ի կողմից։

## Տարաձայնություններ
2018 թվականի օգոստոսին ֆիլմը քննադատության է արժանացել Մեթյու Նյուտոնի պատճառով, որն այդ ժամանակ ֆիլմի ռեժիսորն էր, քանի որ նրան մեղադրում էին հարձակման և ընտանեկան բռնության մեջ։ Ի լրումն մեղադրանքների, նա նաև իրեն մեղավոր է ճանաչել Բրուք Սաթչվելի՝ իր այն ժամանակվա ընկերուհու վրա հարձակվելու համար։ #MeToo շարժման մոլի կողմնակից Ջեսիկա Չեսթեյնը մեղադրվել է կեղծավորության մեջ՝ Նյուտոնի հետ աշխատելու համար։ Ի վերջո, Նյուտոնին հեռացրել են ֆիլմի ռեժիսորի պաշտոնից, իսկ նրա փոխարեն վարձել են Թեյթ Թեյլորին։ Սակայն Մեթյու Նյուտոնը մնացել է նախագծում որպես սցենարի հեղինակ, իսկ Չեսթեյնը՝ որպես Էյվայի դերակատար։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Բոստոնում նկարահանված ֆիլմեր
Միհրդատ Պերգամացի

**Միհրդատ Պերգամացի** (), հայտնի նաև որպես **Միհրդատ I Բոսպորցի**, ազնավական Անատոլիայից, որը Պոնտոսի արքա Միհրդատ VI Եվպատորի՝ սիրուհուց՝ Գալաթիայի արքայադուստր Ադոբոգիանա Ավագից ծնված որդին է։ Նա ուներ նաև զտարյուն քույր, որի անունն էր Ադոբոգիանա Կրտսեր։ Պոնտացի արքայազնը ուներ պարսկական, մակեդոնական և գալաթիական ծագում։

## Կենսագրություն
Հայրը՝ Միհրդատ VI Պոնտացին, որդուն ուղարկում է Պերգամոն՝ կրթություն ստանալու, որտեղ նա դառնում է քաղաքի առաջատար քաղաքացիներից մեկը։ Միհրդատը Թրոկմի ցեղի վրա իշխում էր որպես տետրարխ։ Մ․թ․ա․ 48/47 թվականների ձմռանը Կեսարը Աքիլլեսի՝ Պտղոմեոս XIII-ի զորահրամանատարի զորքերի կողմից պաշարված էր Ալեքսանդրիայում։ Միհրդատը զորք է հավաքում և շտապում Կեսարին օգնության։ Արդյունքում Կեսարի և Միհրդատի միացյալ ուժերը հաղթանակ են տանում Նեղոսի ճակատամարտում, իսկ հետագայում տեղի ունեցած Զելայի ճակատամարտի արյունքում Կեսարը Միհրդատին նշանակում է Բոսպորի թագավորության արքա՝ հրամայելով պատերազմ սկսել նրա զարմիկներ Դինամիսի և վերջինիս ամուսնու՝ Ասանդերի դեմ, որոնք այնտեղ իշխող միապետներ էին, և զավթել իշխանությունը։ Շուտով Դինամիսի և Ասանդերը պարտություն են կրում Միհրդատի զորքի կողմից և վերջինս դառնում է Բոսպորի թագավորության արքա։ Այնուամենայնիվ, Կեսարի՝ մ․թ․ա․ 44 թվականին տեղի ունեցած սպանությունից հետո Կեսարի զարմիկ և ժառանգ Օկտավիանոս Օգոստոսի օգնությամբ Բոսպորի թագավորությունում նորից իրենց իշխանությունն են վերականգնում Դինամիսը և Ասանդերը։ Շուտով Միտրիդատը գահընկեց արվեց և սպանվեց։

Միհրդատը պատկերված էր Ֆուրիո Մենիկոնին 1963 թվականին նկարված «Կլեոպատրա» ֆիլմում։

## Տոհմածառ

## Տես նաև
*Նեղոսի ճակատամարտ (մ․թ․ա․ 47)
*Զելայի ճակատամարտ (մ․թ․ա․ 47)

## Գրականություն
* Mayor, Adrienne: "The Poison King: The Life and Legend of Mithradates, Rome's Deadliest Enemy" Princeton: Princeton University Press, 2009, 
*

## Ծանոթագրություններ

Կատեգորիա:Բոսպորի թագավորության արքաներ
Կատեգորիա:Մ.թ.ա. 1-ին դարի ծնունդներ
Կատեգորիա:Մ․թ․ա․ 46 մահեր
Ֆրանսիայի ծաղիկներ

**Ֆրանսիայի ծաղիկներ** (, ), ֆրանսիացի նկարիչ Պոլ Գոգենի նկարը Պուշկինի անվան կերպարվեստի թանգարանի հավաքածուից, տահիտական ցիկլի առաջին նկարներից մեկը։

Նկարի առջևի պլանում պատկերված է սեղան, որի վրա դրված է ճոխ ծաղկեփնջով կապույտ ծաղկաման, սեղանին դրված է աշխարհագրական քարտեզ, որի վրա գուշակվում են Հարավային Ամերիկայի ուրվագծերը։ Ձախում աթոռին նստած է երիտասարդ տահիտցի տղամարդ՝ սպիտակ շապիկով և կապույտ տաբատով, գլխին ունի ծղոտե գլխարկ։ Նրա հետևում պատուհանից տղամարդու կողմն է նայում սևազգեստ աղջիկը։ Աջում որպես ֆոն է ծառայում դեղին պատը։ Ձախում նկարչի ստորագրությունն է և ամսաթիվը՝ *P Gauguin 92։*, սեղանածածկին կենտրոնից աջ նկարի տահիտերեն անվանումն է՝*TE TIARE FARANI։*

Նկարը ստեղծվել է 1891 թվականին՝ Գոգենի՝ Տահիտի ժամանելուց հետո։ Գոգենի ստեղծագործության կատալոգի հեղինակ և կազմող Ժ․ Վիլդեյնշտեյնն այն համարում է Տահիտիում նկարված նկարներից առաջիններից մեկը։ Սա Գոգենի երկրորդ նկարն է «Ծաղիկով կինը» նկարից հետո, որին նկարիչը տահիտերեն անվանում է տվել։

1893 թվականին նկարը ուղարկվել է Փարիզ և առաջին անգամ ցուցադրվել է հանրությանը Պոլ Դյուրան Ռուել պատկերասրահում, որտեղ այն ստացել է «Ծաղկեփունջ» անվանումը։ 1895 թվականի փետրվարի 18-ին նկարը ցուցադրվել է Գոգենի կտավների վաճառքի փարիզյան «Օտել Դյուրո» աճուրդի տանը, որից ստացված գումարը գնացել է Գոգենի Տահիտի նոր ճամփորդության ֆինանսավորմանը։ Այս վաճառքում այն չի գտել իր գնորդին և 340 ֆրանկով ձևականորեն գնվել է Գոգենի կողմից։ Ապա այն հայտնվել է Ամբրուազ Վոլարի պատկերասրահում, որտեղ այն 1906 թվականին ցուցադրվել է Աշնանային սալոնում։ 1908 թվականին նկարը 8000 ֆրանկով ձեռք է բերել մոսկովյան արդյունաբերող և հավաքորդ Ի․ Ա․ Մորոզովը։ Վոլարը Մորոզովի՝ նկարը գնելու ժամանակ պնդել է, որ նկարը սկզբում ենթադաբար պետք է գներ Հյուգո վոն Չուդին Բեռլինի ազգային պատկերասրահի համար և գործարքը չի կայացել միայն Չուդիի հրաժարականի պատճառով։

Հոկտեմբերյան հեղափոխությունից հետո Մորոզովի հավաքածուն ազգայնացվել է և 1923 թվականից կտավը գտնվել է Նոր արևմտյան մշակույթի պետական թանգարանում։ 1948 թվականին նկարը հանձնվել է Պուշկինի անվան կերպարվեստի թանգարան (Վիլդեյնշտեյնի կատալոգում սխալմամբ նշվում է, որ նկարը գտնվում է Էրմիտաժում)։ Նկարը ցուցադրվում է Գոլիցինների առանձնատան նախկին կցաշենքում՝ Եվրոպայի և Ամերիկայի երկրների 19-20-րդ դարերի արվեստի պատկերասրահում, 17 սրահում։

thumb|left|200px|Էդուարդ Մանե, «Նախաճաշ արհեստանոցում», 1868

Մ․ Ա․ Բեսոնովի և Ե․ Բ․ Գեորգևսկու հավաստմամբ` նկարը ուղիղ կապ ունի Էդուարդ Մանեի «Նախաճաշ արհեստանոցում» նկարի հետ, Մանեի ազդեցությունը հատկապես նկատելի է ծղոտե գլխարկով երիտասարդի կերպարից։ Նրանք նաև ուշադրություն են դարձնում այն բանին, որ ծաղկեփնջում «զգացվում է Պոլ Սեզանի դասերը»։ Նշվում է նաև, որ Գոգենի նոթատետրերում հանդիպում են ծղոտե գլխարկով տահիտցի երիտասարդին շատ մոտ ուրվանկար, իսկ ավելի կոնկրետ՝ նման դեմք կա նաև նրա մեկ այլ ուրվանկարում

## Ծանոթագրություններ

## Գրականություն
* 
* 
* 

Կատեգորիա:1891 նկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Կատեգորիա:Պոլ Գոգենի նկարներ
Նաում Ապտեկման

**Նաում Ապտեկման** (, ), խորհրդային կինոօպերատոր։

Սկսել է որպես լուսանկարիչ։ 1926 թվականին իր դեբյուտն է նշել «Փոթորկի երեխաները» ֆիլմյում։ Աշխատել է Լենինգրադի կինոստուդիաներում («Բելգոսկինո» և ուրիշներ), իսկ 1920-1930 թվականներին աշխատել է որպես գեղարվեստական ֆիլմերի օպերատոր։ Նրա վերջին ֆիլմը՝ «Օդային արկածները», մանկական կարճամետրաժ ֆիլմ է, որը նկարահանվել է 1937 թվականին, Մոսկվայում։

Նրա հետագա ճակատագիրը անհայտ է։ Մահացել է 1960 թվականի հուլիսի 22-ին։

Որդին՝ Գրիգորի Ապտեկմանը (ծնվ. 1934 թվական), տեխնիկական գիտությունների թեկնածու է, ածուխի արդյունաբերության մեխանիզացիայի ոլորտի գիտնական։

## Ֆիլմագրություն
* 1926 թվական՝ Փոթորկի երեխաները
* 1926 թվական՝ Կատերինա Իզմայլովա
* 1927 թվական՝ Ձնամրրիկը
* 1927 թվական՝ Բանաստեղծը և թագավորը
* 1927 թվական՝ Կաստուս Կալինովսկի
* 1928 թվական՝ Ճարտարապետ Ելագինը
* 1929 թվական՝ Թղթապայուսակով մարդը
* 1929 թվական՝ Հեծյալը ձիավարում է
* 1930 թվական՝ Կովկասյան գերին
* 1931 թվական՝ Նավթի կաթիլը (կարճամետրաժ)
* 1935 թվական՝ Կորած օղակը
* 1937 թվական՝ Ումբարը
* 1937 թվական՝ Օդային արկածները (կարճամետրաժ)

## Ծանոթագրություններ

Կատեգորիա:Խորհրդային կինոօպերատորներ
Կատեգորիա:Ռուս կինոօպերատորներ
Իդա Օկեն

**Իդա Մարգրետ Մեիեր Օկեն** (, ), դանիացի կին քաղաքական գործիչ և աստվածաբան։ Աստվածաբանության թեկնածու (cand.theol.): Վենստրե Ռադիկալ կուսակցության անդամ։ 2007 թվականից Ֆոլկետինգի (Դանիայի պառլամենտ) անդամ, Կոպենհագենից։ 2011–2014 թվականներին եղել է Բնապահպանության հարցերով նախարար։

## Կենսագրություն
Իդա Օկենը ծնվել է 1978 թվականի ապրիլի 22-ին, Ֆրեդրիկսբերգում։ Մայրը կին քաղաքական գործիչ է, Եվրախորհրդարանի պատգամավոր` Մարգրետա Օկենը, հայրը պրոֆեսոր է, գրականագետ Էրիկ Աքսել Նելսենը։ Եղբայրը դոկտոր Սունե Օուքենն է (ծն. 1970), գրականագետ, Կոպենհագենի համալսարանի դոցենտ։

1998-2006 թվականներին սովորել է Կոպենհագենի համալսարանում, ստացել աստվածաբանության թեկնածուի աստիճան։ Ավարտելուց հետո՝ 2006-2007 թվականներին, որպես հրավիրված դասախոս, դասավանդել է որպես Կոպենհագենի համալսարանի աստվածաբանության ամբիոնում։ 2004-2007 թվականներին աշխատել է «Ալֆա» (Forlaget Alfa) հրատարակչության խմբագիր։

Եղել է Սոցիալիստական ժողովրդական կուսակցության անդամ, 2014 թվականի փետրվարի 4-ից Վենստրե Ռադիկալ կուսակցության անդամ է։ 2007 թվականի նոյեմբերի 13-ին կայացած խորհրդարանական ընտրությունների արդյունքներով ընտրվել է Ֆոլկեթինգի պատգամավոր Կոպենհագենի ընտրատարածքից։ Վերընտրվել է 2011 թվականի սեպտեմբերի 15-ին, 2015 թվականի հունիսի 18-ին և 2019 թվականի հունիսի 5-ին կայացած ընտրություններում։ 2009-2011 թվականներին ղեկավարել է շրջակա միջավայրի և պլանավորման կոմիտեն։ 2019 թվականից ղեկավարում է Կլիմայի, էներգետիկայի և մատակարարման կոմիտեն։

2011 թվականի հոկտեմբերի 3-ին ստացել է շրջակա միջավայրի նախարարի պորտֆելը, վարչապետ  Հելլե Թորնինգ Շմիդտի առաջին կաբինետում։ 2016 թվականից Միջազգային զարգացման ֆինանսավորման  ակումբի (IDFC), Դանիայի ՅՈՒՆԻՍԵՖ-ի և *Global Teacher Prize* Varkey Foundation մրցանակային հիմնադրամի խորհրդատվական խորհրդի անդամ է։

Ամուսնացած է պրոֆեսոր Բենտ Մեիեր Սորենսենի հետ։ Ունի երկու երեխա՝ Նիլսը և Սիմոն Մեիեր Օկեն։

## Ստեղծագործական ուղի
2018 թվականին նա գրել է Dansk գիրքը։ Բո Տորպ Պեդերսենի (Bo Torp Pedersen) հետ միասին խմբագրել է  «Հիսուսը գնում է կինո-Հիսուսի կերպարը ժամանակակից ֆիլմերում»  (Jesus gårtil filmen - Jesusfiguren i moderne film, 2007) գիրքը։ «Կոնստելյացիա - եկեղեցին և եվրոպական նախագիծը» (Constellationer - kirkerne og det europæiske projekt, 2007) և «Կյանքը մահից հետո՝ աշխարհի մեծ կրոններում» (Livet efter døden - i de store verdensreligioner, 2006) գրքերի համահեղինակ է։  Նա գրել է բազմաթիվ աստվածաբանական հոդվածներ եկեղեցու և պետության հարաբերությունների, կրոնի, քաղաքականության և օրենքի փոխհարաբերությունների, ինչպես նաև Ջորջո Ագամբենի քաղաքական աստվածաբանության վերաբերյալ։

## Ծանոթագրություններ

Կատեգորիա:Աստվածաբաններ
Կատեգորիա:Դանիայի կին քաղաքական գործիչներ
Կատեգորիա:Կոպենհագենի համալսարանի շրջանավարտներ
Ումբրիներ

thumb|right|Իտալիայի ժողովուրդները մ.թ.ա. VI դարում
**Ումբրիներ** (), հնագույն իտալիկներ, որոնք ապրել են Հյուսիսային Իտալիայում բրոնզե դարի վերջին։ Համաձայն մեկ այլ վարկածի՝ ումբրիները, ինչպես տեղի ցեղերը, որոնք ընդգրկված են օսկոսկո-Ումբիրյան խմբում, մ․թ․ա 9-րդ դարում Կենտրոնական Եվրոպայից գաղթել են Ապենինյան թերակղզու հյուսիս, որից հետո իտալացիների այս խմբի մեծ մասը եկել է հարավ։ Ենթադրաբար մ․թ․ա 7-րդ դարի սկզբին էտրուկսների ճնշման պատճառով ումբիրների (սաբիներ) մի մասը տեղափոխվել է թերակղզու կենտրոնական և հարավային մաս (դեպի օսկաների երկիր), որտեղ էլ իրենցից առաջացել են սամնիտները։ Մ․թ․ա 5-րդ դարում էնտրուկսները գրավել են ումրիների մշակութային կենտրոնը՝ Պերուջան։ Մեր թվարկության սկզբում հռոմեացիները հպատակեցրել են ումբրիներին ու հռոմեացրել։ Ումբիրներին անունով տարածաշրջանը կոչվել է Ումբրիա։

Հետազոտողների մեծ մասը ումբրիներին համարում են երկրորդ հնդեվրոպական լեզվաընտանիքի ժառանգորդ (լատինների և սիկուլների նախնիներից հետո) և դրանք նույնացվում են Վիլլանովյան մշակույթի հետ։

1444 թվականին հայտնաբերված իգուվինյան աղյուսակները (լավ պահպանված յոթ բրոնզե թերթիկներ) լույս են սփռել ումբրիների կրոնի վրա։ Ումբրիների աստվածների պանթեոնում ընդգրկված էին Ֆերոնիան, Վակենտիան, Միներվան և ուրիշներ։ Տաճարներում տեղադրվել են աստվածների բրոնզե արձաններ։

Մինչև հռոմեացիների նվաճումը ումբրիները եղել են անկախ համայնքների միություն և նրանց քաղաքական կյանքը սահմանափակվել է իրենց քաղաքների տարածքներով։ Սոցիալական կառուցվածքը բաժանվել է հստակ խմբերի՝ հիմնվելով ռազմական կոչումների վրա։ Օկտավիանոս Օգոստոսի օրոք չորս ումբրիացի արիստոկրատ դարձել են հռոմեական սենատորներ, իսկ կայսր Ներվայի ընտանիքը ծագումով Ումբրիայից էր։

Հին հռոմեացիներն առաջին անգամ շփվել են ումբրիացիների հետ մ․թ․ա 310 թվականին և նվաճել նրանց 260 թվականին։ Սամնիտների (հին իտալական ցեղ) հետ պատերազմում ումբրիները հանդես են եկել Հռոմի թշնամի Կոալիցիայի կողմից։ Իտալիայի միավորվելուց հետո որոշ ումբրիներ ստացել են լիարժեք քաղաքացիություն կամ քաղաքացիություն՝ առանց ձայնի իրավունքի։ 89 թվականին բոլոր ումբրիները ստացել են հռոմեական քաղաքացիություն։

## Ծանոթագրություններ

## Գրականություն
* Момзен Т. История Рима. Гл. V.

Կատեգորիա:Էթնիկ խմբեր
Կատեգորիա:Իտալիայի ազգեր
Կատեգորիա:Իտալիայի պատմություն
Կատեգորիա:Հին ազգեր
Աբիսինյան ներկարար

**Աբիսինյան ներկարար** (), թռչնի տեսակ` ներկարարների ընտանիքից։

## Նկարագրություն
[ձախից|մինի|[Սենեգալում]]
Տեսակը տարածված է Աֆրիկայում, Սահարայից ավելի հարավ (մարզ, որը հայտնի է Սահել անվանումով) և Արավիյան թերակղզու արևմուտքում։ Չվող թռչուններ նկատվել են Հյուսիսային Աֆրիկայում և Կանարյան կղզիներում։

Թռչունի երկարությունը 28-31 սանտիմետր է, քաշը` 100-140 գրամ։ Գլուխը, պարանոցը, կրծքավանդակը, որովայնը և թևերի մի մասը կապույտ գույնի են։ Կտուցից դեպի աչք անցնում է մի սև շերտ։ Ճակատը և դունչը ավելի բաց գույնի են։ Մեջքը և թևերի մի մասը շագանակագույն են։ Պոչի վրա կա երկու երկար ղեկային սև գույնի փետուրներ։

## Կենսակերպ
Տեսակը բնակվում է չոր սավանաներում։ Բնակվում է միայնակ, զույգերով կամ երամներով, որը կազմված է մինչև 20 թռչունից։ Որսում է միջատներ և փոքր ողնաշարավորներ։ Բազմացման ժամանակահատվածը տևում է փետրվարից մինչև հուլիս։ Բույնը շինում է ծառերի փչակներում, տերմիտների բների վրա և ամայի տներում։ Դնում է 2-ից 6 ձու։

## Ծանոթագրություններ

Կատեգորիա:Չվտանգված տեսակներ
Կատեգորիա:Կենդանիներ այբբենական կարգով
Կատեգորիա:Աֆրիկայի թռչուններ
Ձկնորս

մինի
**Ձկնորս**  (**ձկնորսություն**), անձ, որը զբաղվում է ձկան կամ այլ ծովամթերքի որսով։ Ձկնորսներ կարող են լինել և՛ կանայք, և՛ տղամարդիկ, պրոֆեսիոնալ և սիրողական ոճի։

## Պատմություն
Ձկնորսությունը մարդկության ամենահին զբաղմունքներից մեկն է, որն առաջ է  եկել որսորդության և հավաքչության  հետ միասին։ Ձկնորսական հիմնական գործիքներից են եղել քարե կամ մետաղե եռաժանիները, տեգերը, թակարդները, ցանցերը, ուռենու ճյուղերից հյուսված սակառները և այլն։

Ձկնորսի մասնագիտությունը  տարածված է հասարակության  փոքր մասշտաբի շրջանակներում։ Արևմտյան Աֆրիկայի Նիգեր գետի ափին ապրում է ձկնորսությամբ զբաղվող բոզո ազգը։ Ձկնորսությամբ զբաղվող էթնիկ խմբեր գոյություն ունեն  նաև Հնդկաստանում։

Ձկնորսությունը բաժանված է երկու խմբի՝ արդյունաբերական և սիրողական։ Արդյունաբերական ձկնորսությունը երկրագնդի  բնակչությանն ապահովում է ծովամթերքով՝  Համաշխարհային օվկիանոսից, ծովերից, լճերից, գետերից, ջրամբարներից արդյունահանում է տարբեր տեսակի ձկներ, ծովային կաթնասուններ, փափկամարմիններ, խեցգետնակերպներ։ Արդյունբերական ձկնորսությունը կատարվում է կատարելագործված նավերով,  կիրառվում են տարբեր որսաձևեր՝ ուռկանային և այլն։ Սիրողական ձկնորսությունն ակտիվ հանգստի տեսակներից է, որսի համար կիրառվում են բազմատեսակ կարթեր։

## Ձկնորսը մշակույթում
Ձկնորսները հազարամյակների ընթացքում շատ երկրներում բավականին զգալի ներդրումներ են ունեցել բնակչությանը սնունդ մատակարարելու հարցում։ Այդ մասին հիշատակումներ կան արված բազմաթիվ գրական աշխատություններում, որոնցից առավել հայտնի են  «Պետրոս առաքյալ»,  Էռնեստ Հեմինգուեյի «Ծերունին և ծովը» պատմվածքը, Վիկտոր Հյուգոյի «Ծովի մշակները» վեպը, Հովհաննես Թումանյանի «Խոսող ձուկը» և Ալեքսանդր Պուշկինի «Հեքիաթ ձկնորսի և ձկան մասին» հեքիաթները։

## Ձկնորսուհի
Ձկնորսուհի անվանում են ձկնորսությամբ զբաղվող կնոջը, կամ կին ձկնորսին։

### Ձկնորսուհին մշակույթում
*«Մուրացկանը» (Կին ձկնորս) - նկար, Իլյա Ռեպին,  (1874)
*«Գեղեցկուհի ձկնորսը», բանաստեղծություն, Հայնրիխ Հայնե
*«Ձկնորսուհին», վիպակ,  Բյոռնստեռնե Բյոռնսոն, (1868)
*«Մի անգամ Կապույտ ծովի մոտ», ռուսական մուլտֆիլմ, (1998)

## Պատկերասրահ

Պատկեր:Ayamonte. La pesca del atún, por Joaquín Sorolla.jpg|«Թունա ձկնորսություն»,Խոակին Սորոլյա
Պատկեր:TraditionalFisherman1Ice.JPG|Իսլանդացի ձկնորս
Պատկեր:Isla Juan Fernandez- Langostas (Lobsters).jpg|Չիլիցի ձկնորսները օմարներ են բռնել
Պատկեր:Chennai marina beach fisherman.jpg|Հնդիկ ձկնորս
Պատկեր:Long Island fisherman.jpg|ձկնորս Լոնգ Այլենդից
Պատկեր:Woman fishing in Don Det, Laos.jpg|Լաոսցի կին ձկնորս
Պատկեր:Egyptian fishery3.jpg|Եգիպտացի ձկնորսներ


## Տես նաև
*Ձկնորսություն
*Ջրային կուլտուրաներ
*Ձկնաբուծություն

## Ծանոթագրություններ

## Արտաքին հղումներ
* Moore, Charles W (1998) Did fishermen discover the New World?''
* For Those in Peril: Dangers at Sea for fishermen on the East Coast of Scotland historyshelf.org
* Fisher Folk at Sea and Ashore North East Folklore Archive, Aberdeenshire Council. Retrieved 9 March 2011.
*Ձկնորսություն 

Կատեգորիա:Ձուկ
Կատեգորիա:Որսորդություն
Տաղանդավոր միստր Ռիփլին (վեպ)

**«Տաղանդավոր պարոն Ռիփլին»**(), ամերիկացի գրող Պատրիսիա Հայսմիթի նուար վեպը, որն առաջին անգամ լույս է տեսել 1955 թվականին և բազմիցս էկրանավորվել է։ Թոմ Ռիփլիի արկածների առաջին շարքն է։ Վեպը ստացել է Էդգար Ալան Պոյի անվան մրցանակը` ԱՄՆ-ի Դետեկտիվ Գրողների Ասոցիացիայից։ Ներառված է «բոլոր ժամանակների 100 լավագույն դետեկտիվ վեպեր»-ի ցանկում։

## Սյուժե
1950-ականների վերջ։ Թոմ Ռիփլի` երիտասարդ է, ով փորձում է հաջողության հասնել կյանքում։ Նա աղքատ է, չունի պատշաճ աշխատանք և, հետևաբար, չի արհամարհում մասնակցությունը տարբեր փոքր խաբեությունների։ Շուտով հայտնի ֆինանսիստ Հերբերտ Գրինլեֆը Թոմին հրավիրում է ընթրիքի և պարզվում է նա առաջադրանք ունի Թոմի համար։ Բանը նրանում է, որ պարոն Գրինլեֆը Թոմին սխալմամբ իր որդու` Դիկի ընկերն է համարել, ում հետ Ռիփլին հազիվ ծանոթ էր։

Պարոն Գրինլիֆը և նրա մահացող կինը անհանգստացած են Դիքիի ընտանեկան բիզնեսով զբաղվելու ցանկության պակասից։ Փոխարենը, նա իր ընկերուհի Մարջի հետ ապրում է Եվրոպայում և ծախսում է ծնողների փողերը։ Պարոն Գրինլեֆը Թոմին խնդրում է մեկնել Եվրոպա, գտնել Դիկին և համոզել, որ նա վերադառնա տուն։

Անմիջապես երիտասարդի գլխում պլան է հասունանում. Նա սկսում է գումար շորթել պարոն Գրինլեֆից՝ ապրելով Դիկիի տանը և զվարճանալով  նրա և Մարջի հետ։ Այնուհետև նա որոշում է, որ ինքը չի ցանկանում հրաժարվել այդպիսի շքեղ կյանքից։ Թոմը Դիքին սպանելու հիանալի ծրագիր է մշակում։ Երիտասարդի մահից հետո Թոմը կզբաղեցնի նրա տեղը, քանի որ նրանք բավականին նման են, և Եվրոպայում քչերը գիտեն, թե ինչպիսի տեսք ունի իրական Ռիչարդ Գրինլեֆը։

Եվ այսպես, երբ Թոմը իրականացնում է իր պլանը, խնդիր է առաջանում. Որքան ժամանակ կկարողանա նորաստեղծ Դիկը թաքնվել իր ընկերներից և հարազատներից, այդ թվում ՝ Մարջից, որը անհանգստացած է իր սիրեկանի հանկարծակի անհետացման կապակցությամբ։

## Հարմարեցումներ
* 1960 թվականին նկարահանվել է «Պայծառ արևի տակ» ֆիլմը։ Ռեժիսոր `Ռենե Կլեման, դերերում` Ալեն Դելոն (Ռիփլի) և Մորիս Ռոնե (Գրինլեֆ)։ Իր սցենարով ֆիլմը գործնականում ոչնչով չի տարբերվում բնօրինակ վեպից։
* 1999 թվականին Էնթոնի Մինգելան նկարահանել է «Տաղանդավոր միսթր Ռիփլի» ֆիլմը, Թոմի դերում` Մեթ Դեյմոն։
* 2009 թվականին BBC Radio 4 ընկերությունը ստեղծել է ռադիոբեմադրություն։ Յեն Հարթը մարմնավորել է Թոմին, Սթիվեն Հոգանը խաղում էր Դիկիի դերը, իսկ Բարբարա Բարնսը` Մարջի դերը։

## Ծանոթագրություններ

## Արտաքին հղումներ
* Տաղանդավոր միսթր Ռիփլին *FantasticFiction կայքում*
* Վեպի գրախոսությունը
* Գրքի ակնարկ

Կատեգորիա:1955 վեպեր
Կատեգորիա:Ամերիկյան վեպեր
Կատեգորիա:Էկրանավորված ամերիկյան վեպեր
Կատեգորիա:Հոգեբանական վեպեր
Կատեգորիա:Անգլերեն վեպեր
Կատեգորիա:20-րդ դարի գրականություն
Կատեգորիա:20-րդ դարի ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Անգլերեն գրքեր
Կատեգորիա:1955 թվականի ամերիկյան վեպեր
Լեպանտոյի ճակատամարտը (նկար)

**Լեպանտոյի ճակատամարտը** () XVI դարի իտալացի նկարիչ Պաոլո Վերոնեզեի նկարը, նկարված ենթադրաբար 1572 թվականին։ Նկարը այլաբանորեն նկարագրում է Լեպանտոյի ծովամարտը (1571), որում Սրբազան լիգայի նավատորմը հաղթում է Օսմանյան կայսրությանը։

## Նկարի ստեղծման պատմություն
XVI դարի ամենախոշոր ծովամարտը՝ Լեպանտոյի ծովամարտը, տեղի է ունեցել 1571 թվականի հոկտեմբերի 7-ին և ավարտվել է Սրբազան լիգայի ռազմածովային բազայի` Օսմանայն կայսրության դեմ տարած փայլուն հաղթանակով, որին մասնակցում էին Վատիկանը, Իսպանիան, Պապական կառավարությունը և այլ եվրոպական երկրներ։ Պարտությունը երկար ժամանակով հետ է մղել թուրքերի պահանջները համաշխարհային տիրապետության համար և ցրել նրանց անպարտելիության առասպելը։

Այնուամենայնիվ, քրիստոնեական Եվրոպայի համար սա առաջին հերթին հաղթանակ էր մուսուլմանական Արևելքի դեմ, խաչի հաղթանակը կիսալուսնի դեմ։ Վատիկանի համար, որը երկար դարեր դժվարություններ է կրել միջերկրածովյան մուսուլմանների հետ ունեցած կոնֆլիկտների պատճառով, այս մարտը մեծ նշանակություն ուներ։ Պատահական չէ, որ այդ ժամանակվա վենետիկյան գեղանկարչության բազմաթիվ կտավների վրա առկա է այդ թեմայի ազդեցությունը։ Նկարիչները հաղթանակը պատկերել են առանձին պատմական կտավների վրա, այն ներկայացված է եղել այլաբանորեն, շատ հաճախ ծառայել է որպես դիմանկարի ֆոն, իսկ հաճախ հայտնվել է կտավներում անուղղակիորեն։

Վերոնեզեն նկարը նկարել է Մուրանո կղզու Սան Պիետրո Մարտիրե տաճարի համար։ Նկարիչը մեծ ուշադրությամբ է մոտեցել նկարի նավատորմի հատվածին։ Առաջին պլանում նա թողել է մի քիչ ջրային տարածություն, ստորին գոտու հորիզոնը լցնելով նավերի պատկերներով, որոնք երևում են «թռչնի թռիչքի բարձրությունից»։

Քրիստոնեական ուժերի հաղթանակը կոմպոզիցիայում արտահայտչորեն կանխորոշված է ոչ միայն երկնային պաշտպանության ամենահզոր՝ վերին ատյանով, որը Մադոննայի և սրբերի հետ տարված է «խոշոր պլանի» բեմ, այլ նաև կայմի ցանկապատում` գերազանցության դրոշի և մարտական նշանի հետ կիսալուսնի պաստառներով։ Չնայած փոքր չափսերին, աշխատանքը թողնում է մոնումենտալ ստեղծագործության տպավորություն և համարվում է առասպելական մարտի ամենահայտնի ստեղծագործություններից մեկը։

## Նկարի ճակատագիր
1812 թվականին նկարը հայտնվել է Վենետիկի Ակադեմիայի պատկերասրահում։ Նկարը վերջին անգամ վերականգնվել է 1983 թվականին։

## Ծանոթագրություններ

Կատեգորիա:1571 նկարներ
Կատեգորիա:Պաոլո Վերոնեզեի նկարներ
Կատեգորիա:Վենետիկի ակադեմիայի պատկերասրահի նկարներ
Մոննա Պոմոնա

**«Մոննա Պոմոնա»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1864 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։

## Տեղեկություն նկարի մասին
Ջրաներկով նկարի համար բնորդուհի է եղել Ադա Վերնոնը, որն ապրում էր Ռոսսետտիի Չելսիի տան մոտ։ Նկարչի եղբայր, քննադատ Ուիլյամ Մայքլ Ռոսսետտին սխալմամբ ենթադրել է, որ նկարի բնորդուհին եղել է Շոտլանդիայից մի աղջիկ՝ Ջեսսին (այդպես էր Ռոսսետտիի ընկեր Բոյսն անվանում Ագնես Մանետտիին), «օրիորդը, որն աներեր առաքինության տեր չէր, ուներ շատ ազդու և գեղեցիկ կիսադեմ՝ մեծ Նապոլեոնի համանմանությամբ»։

Ջրաներկ նկարում մուգ կանաչ զգեստ հագած թխամազ աղջիկը ձեռքում պահում է մանյակ, որի կախազարդը երկու նետերով խոցված ոսկե սրտի ձև ունի։ Մյուս ձեռքում նա պահում է խնձոր։ Աղջկա ծնկներին կարմիր վարդեր են դրված։ Հերոսուհին թեքել է գլուխը, որպեսզի հոտոտի վարդերով, մանուշակներով և այծառատունկերով ծաղկեփնջի բույրը։

Ջրաներկ նկարը ձեռք է բերել Ռոսսետտիի մշտական գնորդներից մեկը՝ հավաքորդ Ալեքսանդր Իոնիդեսը։ Հետագայում աշխատանքի սեփականատերը դարձել է Ալֆրեդ դե Պասսը։ 1910 թվականին ի հիշատակ իր կին Էթելի՝ նա նկարը փոխանցել է Թեյթ բրիտանական պատկերասրահին։

## Ծանոթագրություններ

Կատեգորիա:1864 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Փինք Ֆլոյդի սկավառակագրություն

Բրիտանական Փինք Ֆլոյդ պրոգրեսիվ ռոք խմբի սկավառակագրությունը ներառում է պաշտոնապես թողարկված բոլոր ալբոմները, սինգլները, մինի ալբոմները, ինչպես նաև` խմբի տեսաձայնագրությունները` սկսած 1967 թվականից։

Վաղ շրջանի Փինք Ֆլոյդը փսիխոդելիկ ռոքի և տիեզերական ռոքի հետևորդ էր։ Սիդ Բարրեթի` խմբից հեռանալուց հետո Փինք Ֆլոյդի ոճն առավել շատ է հակվել պրոգրեսիվ ռոքին և արտ ռոքին։ Խումբը հայտնի է դարձել իրենց կատարած փորձերի, երաժիշտների վարպետության, ինչպես նաև` հիմնականում Hipgnosis ստուդիայի կողմից ստեղծվող ալբոմների և սինգլների հիշվող շապիկների և մասշտաբային շոու-ներկայացումների շնորհիվ։ Դա հաջողություն է բերել. խումբն ամբողջ աշխարհում վաճառել է ավելի քան 200 միլիոն սկավառակ ողջ աշխարհում, որոնցից միայն 74,5 միլիոնը` միայն ԱՄՆ-ում։

## Ալբոմներ
### Ստուդիական ալբոմներ

### Live Ալբոմներ

### Թողարկված սաունդթրեքներ

Խումբը Սաունդթրեք է ձայնագրել նաև The Committee ֆիլմի համար, որը չի օգտագործվել։ More  ֆիլմի սաունդթրեքի մասին տեղեկատվությունը ներկայացված է «Ստուդիական ալբոմներ» վերնագրի տակ։

## [[Մինի ալբոմ]]ներ
Հաշվի առնելով այն, որ խմբի կատարումները սովորաբար բավականին երկար են և այն, որ 1970-ական թվականներին մինի ալբոմներն առանձնապես տարածված չէին, խմբի ձայնագրած միակ մինի ալբոմը *London '66-'67-ն* է, ոը թողարկվել է 1995 թվականին և եղել է համանուն վավերագրական ֆիլմի սաունդթրեքը։

## Սինգլներ

: *Վաճառվել է ավելի քան 2 միլիոն օրինակ

## Կոմպիլյացիա

## [[Երաժշտական ալբոմ]]ներ

## Վիդեոգրաֆիա

## Տեսահոլովակներ

## Աղբյուրներ
* The Pink Floyd Archive
* Профиль на Biilboard.com
* Дискография на Pink-Floyd.ru 
* Дискография на Pink Floyd & Co

## Ծանթագրություններ

Կատեգորիա:Սկավառակագրություններ
Կատեգորիա:Փինք Ֆլոյդ
Աքիլլաս

**Աքիլլես** (), Եգիպտոսի փարավոն Պտղոմեոս XIII Թեոս Ֆիլոպատորի խնամակալներից մեկը և փարավոնի զորքերի հրամանատարը, երբ մ․թ․ա․ 48 թվականին Պոմպեոսը ափ իջավ Եգիպտոսում։ Ըստ Կեսարի նկարագրության՝ նա արտակարգ քաջ մարդ էր, և հենց նա ու Լուցիոս Սեպտիմիոսն են սպանել Պոմպեոսին։ Դա տեղի է ունեցել ներքինի Պոտինի և Թեոդոտ Քիոսցու առաջարկությամբ։

Աքիլլեսը հետագայում միանում է Պոտինին և սկսում նրա հետ միասին դիմադրություն ցույց տալ Կեսարին։ Նրա հրամանատարությանն է հանձնվում Պոտինի ամբողջ բանակը՝ թվով 20 հազար հետևակ և 2 հազար հեծյալ։ Կեսարը, որը գտնվում էր Ալեքսանդրիայում, չուներ բավարար զորքեր, որպեսզի դուրս գար նրա դեմ բացահայտ առճակատման, ինչի պատճառով էլ դեսպաններ է ուղարկում նրա մոտ և փորձում խնդիրը բանակցություններով լուծել։ Այնուամենայիվ, Աքիլլեսը սպանում է ուղարկված դեսպաններին՝ հօդս ցնդեցնելով հաշտության ցանկացած հույս։ Հետո նա երթով մտնում է Ալեքսանդրիա և գրավում քաղաքի մեծ մասը (Ալեքսանդրիայի պաշարում)։ Միևնույն ժամանակ Արսինոյան՝ Պտղոմեոսի կրտսեր քույրը, փախչում է Կեսարի մոտից և միանում Աքիլլեսին։ Այնուամենայնիվ, նրանց միջև անհամաձայնություն և վեճ է առաջանում, ինչի արդյունքում Արսինոյայի հրամանով Հանիմեդը մահապատժի է ենթարկում Աքիլլեսին, ինչից հետո վերջինս նրա փոխարեն նշանավում է զորքերի հրամանատար։

## Ծանոթագրություններ

Կատեգորիա:Հին եգիպտացիներ
Կատեգորիա:Մահապատժի ենթարկված անձինք
Կատեգորիա:Աֆրիկացի ռազմական գործիչներ
Կատեգորիա:Մ․թ․ա․ 47 մահեր
Կատեգորիա:Պտղոմեոսյան հրամանատարներ
Քեթի Ռայխ

**Քեթլի (Քեթի) Ջոան Ռայխ** կամ **Ռայքս** (,), ամերիկացի դետեկտիվ ժանրի գրող, դատական մարդաբան և գիտնական։  Հյուսիսային Կարոլինայի Շառլոթ քաղաքում աշխատել է մարդաբան, սակայն ներկայումս  գտնվում է անորոշ ժամանակով արձակուրդում։ Հանդիսացել է Ամերիկյան դատական մարդաբանների ակադեմիայի կողմից հավաստագրված 82 դատական մարդաբաններից մեկը։ Ռայխը հանդիսանում է Ոսկորներ հեռուստասերիալի պրոդյուսերը։

## Ակադեմիական գործունեություն
1971 թվականին Ռայքսը ստացել է Ամերիկյան համալսարանի արվեստի բակալավրի աստիճան՝ մարդաբանի մասնագիտությամբ։ Նա 1972 թվականին ավարտել է Հյուսիս-արևմտյան համալսարանի ֆիզիկական մարդաբանություն բաժինը և ստացել մագիստրոսի աստիճան, իսկ երեք տարի անց նաև փիլիսոփայության դոկտորի կոչում։ Դրանից հետո Ռայքսը դասավանդել է Հյուսիսային Իլինոյսի, Փիթսբուրգի, Կոնկորդիայի, ՄաքԳիլի համալսարաններում։ Այժմ Հյուսիսային Կարոլինա համալսարանի մարդաբանության պրոֆեսոր է։ Դրանից առաջ Ռայքսը եղել է Հյուսիսային Կարոլինայի բժշկական փորձաքննության գրասենյակի ղեկավարի գլխավոր խորհրդականը։

2007 թվականին Ռայքսը ցուցմունք է տվել Ռուանդի Միջազգային տրիբունալի հարցով։ Ինչպես նաև նա օգնություն է ցուցաբերել բժիշկ Կլայդ Սնոյին և «Գվատեմալայի դատական մարդաբանության ֆոնդին»՝ Գվատեամալայի լեռնային շրջանների և Ատիտլան լճի տարածքում գտնվող մարմինների արտաշիրիմման գործում։ 2001 թվականին Քեթի Ռայքսը ճանաչել է Նյու Յորքի Համաշխարհային առևտրի կենտրոնի փլատակների տակ մնացած մարմինների ինքնությունը։

## Վեպեր և էկրանավորում
Ռայքսը, բացի մասնագիտական տեքստերից, գրել է ընդհանուր առմամբ 32 վեպ, որոնք թարգմանվել են 30 լեզուներով։ Նրա առաջին վեպը «Déjà Dead», 1997 թվականին ստացել է «Արթուր Էլիսի մրցանակ»։ Գլխավոր հերոսը հանդիսացել է դատական մարդաբան Տեմպերանս Բրեննան, որի կերպարը Ռայքսն ինքն է կերտել։ 2005 թվականին Fox հեռուստաալիքը վեպերի հիման վրա թողարկել է «Ոսկորներ» հեռուստասերիալը։

## Պատկերասրահ
2012 թվականի հոկտեմբերի 22-ին Քեթի Ռայխսը ամերիկյան կենտրոնում քննարկումներ է անցկացրել չեխ ընթերցողների հետ։

Kathy Reichs v Praze.jpg||Քեթի Ռեյխսն ընդդեմ Պրազեի
KathyReichs5.jpg||Քեթի Ռեյխս 5


## Մատենագրություն
 
* Déjà Dead / Մահացած է (1997)
* Death du Jour / Մահվան օրը (1999)
* Deadly Decisions / Մահացու ընտրություն (2000)
* Fatal Voyage / Մահացու ճանապարհորդություն (2001)
* Grave Secrets / Մահացու գաղտնիքներ (2002)
* Bare Bones / Կմախք (2003)
* Monday Mourning / Երկուշաբթի սուգ է (2004)
* Cross Bones / Խաչ ոսկորներ(2005)
* Break No Bones / Չկոտրոք ոսկորները (2006)
* Bones to Ashes / Ոսկորները մոխիրին (2007)
* Devil Bones / Սատանայական ոսկորներ (2008)
* 206 Bones / 206 ոսկորներ (2009)
* Spider Bones / Սարդի ոսկորներ (2010)

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի գիտնականներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի մարդաբաններ
Կատեգորիա:Ամերիկացի պրոդյուսերներ
Զինվորի ընկերուհին

«**Զինվորի ընկերուհին**» (), դրամա, որը հիմնված է ԱՄՆ բանակի զինծառայող Բերրի Ուինչելի և տրանսգենդեր կնոջ՝ Կալպերնիա Ադամի միջև հարաբերությունների իրական պատմության և այն իրադարձությունների վրա, որոնք հանգեցրել են Բերրիի սպանությանը այլ զինվորների կողմից։

## Սյուժե
Բերրին ծառայում է Միացյալ Նահանգների բանակի օդային դիվիզիայում, որը տեղակայված է Քեմփբելի Ֆորտում (Կենտուկի նահանգ)։ Կալպերնիան պարուհի է աշխատում Նեշվիլում (Թենեսի նահանգ) տրանսսեքսուալների շոուում։ Նրանք ծանոթացել են 1999 թվականին։ Բերրիի սենյակի հարևան Ջասթին Ֆիշերը նրան բերում է ակումբ, որտեղ հանդես է գալիս Կալպերնիան։ Երբ Բերրին և Կալպերնիան սկսում են պարբերաբար հանդիպել, Ֆիշերը տարածում է իրենց հարաբերությունների մասին լուրերը, ինչը խախտում է զինծառայողների սեռական կողմնորոշման քննարկման մասին քաղաքականությունը, որը հայտնի է որպես «Մի հարցրու, մի ասա»։ Բերրին բախվում է հալածանքների և ճնշումների, որոնք բռնության են վերածվում հուլիսի չորսին (Անկախության օրը) տոնական հանգստյան օրը։ Այն պահին, երբ Կալպերնիան մասնակցում է Նեշվիլում անցկացվող մրցույթին, Քելվին Գլովերը, ում հրահրում է Ֆիշերը, բեյսբոլի զարկիչով մինչև մահ ծեծում է քնած Բերրիին։

## Դերերում

## Մրցանակներ և անվանակարգեր
Նկարն առաջադրվել է հետևյալ մրցանակներին։ 

Ամերիկայի կինոարվեստի ինստիտուտը «Զինվորի ընկերուհին» նկարը անվանել է 2003 թվականի լավագույն 10 հեռուստատեսային ծրագրերից մեկը։

## Հետաքրքիր փաստեր
* Լի Փեյսը նկարագրում է իր դերը։ 

*«Երբեք չեմ եղել այսքան ճնշված։ Ես կորցրել եմ 20 ֆունտ։ Որպիսի համապատասխանեմ կերպարին ես ստիպված էի անընդհատ սոված մնալ, որովհետև պետք է քաշս գցեի։ Հեշտ չէր։ Դա իմ առաջին ֆիլմն էր և այն ինձ սովորեցրեց, թե ինչպես պետք է աշխատել։ Այս կինոկերպարը շատ հեռու է ինձանից, բայց հետո, երբ ես նայեցի այն, ինչ ստացվեց այլ կողքից, ես ցնցված էի, թե որքան ընդհանրություններ ունեմ նրա հետ։»*

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2003 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:ԼԳԲՏ ֆիլմեր
Կատեգորիա:Կանադական դետեկտիվ ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Կենտուկիում
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Կանադական մելոդրամա ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:2000-ականների կանադական ֆիլմեր
Մակապա

**Մակապա** (պորտուգալերեն՝ **Macapá**), քաղաք և համայնք Բրազիլիայի հյուսիսային մասում, Ամազոնի ափին, նրա գետաբերանի մերձակայքում, երկրի մայրաքաղաք Բրազիլիայից մոտավորապես 1.790 կիլոմետր հեռավորության վրա։ Բնակչությունը՝ ։

## Համառոտ տեղեկատվություն
Հասարակածն անցնում է այս քաղաքով (ահա թե ինչու Մակապան պատկերավոր կերպով անվանում են «աշխարհի մեջտեղի մայրաքաղաք»)։ Ամապա նահանգի վարչական կենտրոնն է։ Զբաղեցնում է 6.407&nbsp;քառակուսի կիլոմետր տարածք, որը կազմում է նահանգի ամբողջ տարածքի 4,4863 տոկոսը։ 2018 թվականի տվյալներով բնակչության թվաքանակը եղել է 493.634: Այստեղ է ապրում Ամապա նահանգի ամբողջ բնակչության շուրջ 60 տոկոսը։ 
 
Մակապան Բրազիլիայի նահանգային վարչական կենտրոններից միակն է, որը բրազիլական մնացած նահանգների վարչկենտրոնների հետ ավտոմայրուղային հաղորդակցություն չունի։ Քաղաքի կարգավիճակ է ստացել 1856 թվականին։ Համարվում է հանցավորության ամենաբարձր մակարդակ ունեցող բնակավայրերից մեկը Բրազիլիայում և աշխարհում. 100 հազար բնակչի հաշվով տարեկան տեղի ունեցող մարդասպանությունների թվաքանակը 32.06 է։

## Վիճակագրություն
*Համախառն ներքին արդյունքը, 2004 թվականի դրությամբ, կազմում է՝ 2 420 684 000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
*Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 7415,00  ռեալ (տվյալները Բրազիլիայի աշխարհագրության և վիճակագրության ինստիտուտի)

## Պատկերասրահ

Vista do centro de Macapá.jpg|Քաղաքի համայնապատկերը
Fortaleza São José de Macapá.jpg|Սբ. Հովսեփ բերդը
Linha do Equador Macapá AP,Brasil - panoramio.jpg|Հասարակածի անցումը խորհրդանշող հուշարձանը
Saint Joseph Church, Macapá city, Brazil.jpg|Եկեղեցին
Aeroporto Internacional de Macapá.jpg|Միջազգային օդանավակայանը


## Կլիմա
Ըստ *Köppen climate classification*-ի դասկարգման՝ Մակապան ունի արևադարձային խոնավ կլիմա (*Am*):

## Ծանոթագրություններ

## Արտաքին հղումներ
* IBGE Cidades
* Confederação Nacional de Municípios (CNM)

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ